**РЕПУБЛИКА СРБИЈА**

**ОПШТИНА ЖИТОРАЂА**

**ОПШТИНСКА УПРАВА**

**Бр. 111-1983 /2023-01**

**Дана, 16.11.2023.године**

**Ж и т о р а ђ а**

На основу члана 4. ст.8. и члана 94. Закона о запосленима у аутономним покрајинама и јединицама локлане самоуправе („Службени гласник Републике Србије“, бр. 21/2016, 113/2017, 95/2018, 114/2021, 113/2017 - др. закон, 95/2018 - др. закон, 86/2019 - др. закон, 157/2020 - др. закон и 123/2021 - др. закон), члана 11. ст. 1 и 2. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник Републике Србије, бр.95/2016 и 12/2022), Кадровског плана општине Житорађа за 2023.годину (,, Службени лист града Ниша“, бр. 134/2023, 43/2023 и 82/2023), Правилника о организацији и систематизацији радних места у Општинској управи и Општинском правобранилаштву општине Житорађа (,,Службени лист града Ниша“, бр.86/2023), Закључка комисије за давање сагласности за ново запошљавање и додатно радно ангажовање код корисника јавних средстава 51 Број: 112-10112/2023 од 30.10.2023.године, начелник Општинске управе општине Житорађа доноси

**Р Е Ш Е Њ Е**

о попуњавању извршилачког радног места путем јавног конкурса

у Општинској управи општине Житорађа

1. У Општинској управи општине Житорађа, у Одељењу финансије и буџет, привреду и локално-економски развој – Одсек за привреду и локално-економски развој, за рад на неодређено време, попуњава се путем јавног конкурса, следеће радно место :

* **„Административно-технички послови за потребе локално-економског развоја** **“** (Звање : млађи референт, број извршилаца 1 )

2. Јавни конкурс за попуњавање извршилачког радног места из тачке 1.овог решења, спровешће се у складу са Уредбом о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник Републике Србије, бр. 95/2016 и 12/2022)

3. Решење ступа на снагу даном доношења и биће објављено на интернет страници и огласној табли Општине Житорађа.

4. Решење доставити кадровској служби и архиви.

О б р а з л о ж е њ е

Чланом 4. став 8. Закона о запосленима у аутономним покрајинама и јединицама локалне самоуправе прописано је за службенике и намештенике у јединицама локалне самоуправе, права и дужности у име послодавца, врши начелник градске или општинске управе ако је образована као јединствен орган, односно начелник управе за поједине области, или начелник управе градске општине (у даљем тексту: начелник управе), односно руководилац који руководи службом или организацијом из члана 1. овог закона, или орган надлежан за његово постављење.

Чланом 94. Закона о запосленима у аутономним покрајинама и јединицама локалне самоуправе прописано је да се јавни конкурс спроводи ради попуњавања радних места службеника и намештеника, као и за пријем приправника.

Чл. 11. ст.1 и 2. Уредбе о спровођењу интерног и јавног конкурса у аутономним покрајинама и јединицама локалане самоуправе предвиђено је да се:

-јавни конкурс спроводи ако извршилачко радно место није попуњено премештајем, интерним конкурсом или преузимањем службеника од другог послодавца из члана 4. Закона, односно из државног органа.

-јавни конкурс спроводи ради попуњавања радних места службеника и намештеника, као и за пријем приправника.

Имајући у виду да Интерни конкурс није успео, што је утврђено решењем начелника Општинске управе бр 111-1979/2023-01 од 16.11.2023. године, упражњено извршилачко радно место: **„Административно-технички послови за потребе локално-економског развоја“**, неће се попуњавати ни преузимањем службеника запослених у аутономним покрајинама и јединицама локалне самоуправе, већ у складу са одредбама чл. 93. Закона и чл. 11.ст.1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе, попуњавање радног места извршиће се спровођењем Јавног конкурса.

Подаци о радном месту, прописаним условима за рад на радном месту и доказима које је кандидат обавезан да приложи приликом конкурисања на радно место за које је донето решење о попуњавању, предвиђени су законом и Правилником о организацији и систематизацији радних места у Општинској управи и општинском правобранилаштву општине Житорађа (,,Службени лист града Ниша“, бр.86/2023)

Закључком Комисије за давање сагласности на ново запошљавање и додатно радно ангажовање код корисника јавних средстава 51 број: 112-10112/2023 од 30.10.2023.године, године дата је сагласност за пријем у радни однос на неодређено време у Општини Житорађа, Општинска управа, укупно 1 радно место, од чега: -1 радно место (средња стручна спрема), број извршилаца 1.

На основу изнетог, одлучено је као у диспозитиву решења.

 Начелник ОУ

 \_\_\_\_\_\_\_\_\_\_\_\_\_\_\_\_\_\_\_\_ Марко Стошић